《元亮诗次玉局翁过二李故居韵赏仆作草堂于故园同赋一章》
宋代·李彭

兄家咸阳公，馀泽被岩麓。怪底多圭璋，蓝田自生玉。

我独出衰多，嗜酒仍爱竹。昼眠殷晴雷，看云腰不束。

作堂延野色，风吹草心绿。情间飞鸟亲，相呼暝投宿。

往往辽东鹤，来栖手栽木。心期得幽子，浩歌去边幅。

抱瓮同灌畦，牵萝来补屋。修文不无人，付渠调玉烛。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。